Teks: Taun 2020 awal, pas abis taun baruan orang-orang langsung ngalamin masalah lingkungan di Jakarta. Waktu itu, emak ama mpok pas banget pulang umroh. Tengah malem udah di bandara. Dari sono jia bedua nelpon abang buat minta jemput. Abang bilang, nginep aja dulu di sono, kalo pulang kagak bisa ke mana-mana. Di mana aja udah pada banjir. Lantaran kebingungan, jia bedua tetep mau pulang, nebeng ama temennya. Udah dikata tunggu di bandara ampe besok, cuman pada kekeh. Akhirnya, jam 1 tengah malem abang keluar, mana jalanan peteng banget gara-gara mati lampu. Mau ke mana-mana udah kagak bisa. Emak keder, jia kata udah sampe deket rumah. Taunya, beda jalan. Udah mana minta nyebrangin pake gerobak ama orang, kagak ada yang bisa. Akhirnya, jia nginep di masjid yang ada di deket parkiran apartemen. Besokannya, baru bisa dijemput. Itu juga kudu ngerobok aer banjir dulu. Inget kejadian ini, rasanya ngenes banget ama Jakarta yang sering bener banjir. Eh, sekarang malahan bukan cuman Jakarta yang begini.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi